open-index/open-wikipedia-markdown huggingface dataset:
Džuna Davitašvili

**Džuna**, oikealta nimeltään **Jevgenija Juvaševna Davitašvili** () (22. heinäkuuta 1945 Urmija, Krasnodarin aluepiiri, Venäjän SFNT, Neuvostoliitto – 8. kesäkuuta 2015 Moskova, Venäjä) oli venäläinen kuuluisa henkiparantaja ja mystikko. Hän kuoli kesäkuussa 2015.

Väitetään jopa Neuvostoliiton viimeisten johtajien Leonid Brežneviä myöten saaneen apua Džunalta, jota on verrattu jopa tsaari Nikolai II:n aikaiseen hoviparantaja Grigori Rasputiniin.

## Lähteet
RN Alvise da Mosto

**RN Alviso da Mosto** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Fiumesta CNQ:lta, missä köli laskettiin 22. elokuuta 1928. Alus laskettiin vesille 1. heinäkuuta 1929 ja liitettiin laivastoon 15. maaliskuuta 1931.

## Palvelus
Alus upotettiin 1. joulukuuta 1941.

## Lähteet
*
*

### Viitteet
RN Antonio da Noli

**RN Antonio da Noli** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Riva Trigososta Cantieri del Tirrenolta, missä köli laskettiin 25. heinäkuuta 1927. Alus laskettiin vesille 21. toukokuuta 1929 ja liitettiin laivastoon vielä saman vuoden lopulla 29. joulukuuta.

## Palvelus
Alus upotettiin 9. syyskuuta 1943.

## Lähteet
*
*

### Viitteet
RN Nicoloso da Recco

**RN Nicoloso da Recco** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Anconasta CNR:ltä, missä köli laskettiin 14. joulukuuta 1927. Alus laskettiin vesille 5. tammikuuta 1930 ja liitettiin laivastoon samana vuonna 20. toukokuuta.

## Palvelus
Alus poistettiin alusluettelosta 15. heinäkuuta 1954.

## Lähteet
*
*

### Viitteet
Julius Maggi

**Julius Maggi** (1846–1912) oli sveitsiläissyntyinen Maggi-nimisten elintarvikkeiden alkuperäinen valmistaja. Hän aloitti toimintansa Zürichin lähellä Lindaussa 1870-luvulla. Vuonna 1886 hän kehitti herne- ja papujauheesta massan, josta tuli valmiskeitto. Pian hän valmisti monia muitakin valmiskeittoja. Seuraavana vuonna hän siirtyi Saksan puolelle, jossa hänen kilpailijoinaan olivat Knorrin veljekset. Vuosisadan vaihteessa hän asettui Pariisiin ja muutti etunimensä muotoon Jules. Hän loi menestyksen pastöroidulla Maggi-maidolla. 1907 hän aloitti lihaliemikuutiot ja pari vuotta myöhemmin kasvisliemikuutiot. Hän oli kuollut jo kun ensimmäinen maailmansota puhkesi. Sitä eivät ranskalaiset tienneet, ja lisäksi häntä luultiin saksalaiseksi, niinpä hänen yrityksensä ja jälleenmyyjien tilat tuhottiin.

Yritys siirtyi myöhemmin Nestlén haltuun. 

## Lähteet
RN Emanuele Pessagno

**RN Emanuele Pessagno** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Anconasta CNR:ltä, missä köli laskettiin 9. lokakuuta 1927. Alus laskettiin vesille 12. elokuuta 1929 ja liitettiin laivastoon 10. maaliskuuta 1930.

## Palvelus
Alus upotettiin 29. toukokuuta 1942.

## Lähteet
*
*

### Viitteet
RN Antonio Pigafetta

**RN Antonio Pigafetta** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Fiumesta CNQ:lta, missä köli laskettiin 29. joulukuuta 1928. Alus laskettiin vesille 10. marraskuuta 1929 ja liitettiin laivastoon 1. toukokuuta 1931.

## Palvelus
Saksa valtasi aluksen liittäen sen lokakuussa 1944 laivastoonsa nimellä *TA44*.

## Lähteet
*
*

### Viitteet
Kim Hyeon-woo

**Kim Hyeon-woo** (, s. 6. marraskuuta 1988 Cheolweon, Gangwon) on eteläkorealainen kreikkalais-roomalaisen tyylin painija. Hän on olympiavoittaja, maailman- ja Aasian-mestari sekä Aasian kisojen kultamitalisti.

Kim voitti Lontoon olympialaisissa 2012 kultaa 66&nbsp;kg:n painoluokassa kukistettuaan loppuottelussa unkarilaisen Tamás Lőrinczin. Rio de Janeiron olympialaisissa 2016 hän sai pronssia 75 kg:n sarjassa. Hän voitti maailmanmestaruuden 74&nbsp;kg:n sarjassa Budapestissa 2013 sekä sai MM-pronssia 66-kiloisissa Istanbulissa 2011 ja 77-kiloisissa Budapestissa 2018.

Kim voitti kultaa 75&nbsp;kg:n painoluokassa Aasian kisoissa Incheonissa 2014 ja sai pronssia 77-kiloisissa Jakartassa 2018. Hän voitti Aasian-mestaruuden 66-kiloisissa 2010, 74&nbsp;kg:n sarjassa 2013 sekä 75-kiloisissa 2014 ja 2015.

Kim voitti kadetti-ikäisten Aasian-mestaruuden 50&nbsp;kg:n sarjassa 2003 ja sai junioreiden MM-hopeaa 66-kiloisissa 2006.

## Lähteet
RN Luca Tarigo

**RN Luca Tarigo** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Ansaldolta, missä köli laskettiin 30. elokuuta 1927. Alus laskettiin vesille 9. joulukuuta 1928 ja liitettiin laivastoon 16. marraskuuta 1929.

## Palvelus
Alus upotettiin 16. huhtikuuta 1941.

## Lähteet
*
*

### Viitteet
RN Giovanni da Verrazzano

**RN Giovanni da Verrazzano** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Fiumesta CNQ:lta, missä köli laskettiin 17. elokuuta 1927. Alus laskettiin vesille 15. joulukuuta 1928 ja liitettiin laivastoon 25. syyskuuta 1930.

## Palvelus
Alus upotettiin 19. lokakuuta 1942.

## Lähteet
*
*

### Viitteet
RN Antoniotto Usodimare

**RN Antoniotto Usodimare** () oli Italian kuninkaallisen laivaston Navigatori-luokan hävittäjä toisessa maailmansodassa.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 1. kesäkuuta 1927. Alus laskettiin vesille 12. toukokuuta 1929 ja liitettiin laivastoon vielä saman vuoden lopulla 21. marraskuuta.

## Palvelus
Alus upotettiin 8. kesäkuuta 1942.

## Lähteet
*
*

### Viitteet
RN Francesco Crispi

**RN Francesco Crispi** () oli Italian kuninkaallisen laivaston Sella-luokan hävittäjä toisessa maailmansodassa.

## Valmistus

Alus tilattiin Napolista Pattisonin telakalta, missä köli laskettiin 21. helmikuuta 1923. Alus laskettiin vesille 12. syyskuuta 1925 ja liitettiin laivastoon 29. huhtikuuta 1927.

## Palvelus
Saksa valtasi 1943 aluksen ja liitti sen laivastoonsa nimellä *TA15*. Alus upposi liittoutuneiden ilmahyökkäyksessä 8. maaliskuuta 1944.

## Lähteet
*
*

### Viitteet
RN Quintino Sella

**RN Quintino Sella** () oli Italian kuninkaallisen laivaston Sella-luokan hävittäjä toisessa maailmansodassa.

## Valmistus

Alus tilattiin Napolista Pattisonin telakalta, missä köli laskettiin 12. lokakuuta 1922. Alus laskettiin vesille 25. huhtikuuta 1925 ja liitettiin laivastoon 25. maaliskuuta 1926.

## Palvelus
Saksan laivaston E-veneet upottivat aluksen 11. syyskuuta 1943.

## Lähteet
*
*

### Viitteet
Ravenswood (elokuva)

**Ravenswood** () on vuonna 2008 ilmestynyt David Denneenin ohjaama ja Dave Warnerin käsikirjoittama australialainen psykologinen jännityselokuva, jonka pääosissa ovat Travis Fimmel, Teresa Palmer ja Stephen Moyer. Elokuvan tuottajina olivat Anna Fawcett, Todd Fellman ja Mark Lazarus. Vanessa Redgrave tekee elokuvassa cameoroolin.

## Juoni
Murhattuaan kaksi ihmistä pikkurikollinen Ron (Travis Fimmel) pakenee Dale-nimisen tyttöystävänsä (Teresa Palmer) kanssa poliisia. He etsivät piilopaikkaa syrjäisestä kartanosta, joka vaikuttaa autiolta. Käy kuitenkin ilmi, että kartanossa asuu varakas taidekauppias Andrew (Stephen Moyer). Epätoivoissaan karkulaiset ottavat Andrew’n panttivangiksi. Aluksi Andrew vaikuttaa haavoittuvaiselta uhrilta, mutta pian alkaa näyttää siltä, että hänellä on synkkiä salaisuuksia.

## Näyttelijät

## Tuotanto
*Ravenswoodia* alettiin suunnitella joulukuussa 2004. *Ravenswood* kuvattiin Australiassa, Uusi Etelä-Walesin Goulburnin ja Sydneyn kaupungeissa, vuoden 2005 loppupuolella. Elokuvan työniminä olivat tuotannon aikana *Ravenswood*, *Guests* ja *Power Surge*. Yli puolet elokuvan viiden miljoonan dollarin budjetista tuli Film Finance Corporationilta. Elokuvan toinen tuotantoyhtiö oli Filmgraphics Entertainment.

## Julkaisu
Alun perin Accent Entertainmentin oli tarkoitus julkaista elokuva toukokuussa 2006. Useiden koe-esitysten jälkeen elokuvan alkuperäinen kahden tunnin kesto leikattiin puoleentoista tuntiin. Myös elokuvan juonen loppua muutettiin tulkinnanvaraisemmaksi. Lionsgate julkaisi *Ravenswoodin* DVD:nä Yhdysvaltain markkinoille 19. elokuuta 2008. Elokuva julkaistiin suoraan DVD:lle useissa maissa, mutta kotimaassaan Australiassa elokuva sai ensi-iltansa elokuvateatterissa 2. huhtikuuta 2009. Elokuvaa esitettiin ainoastaan viikon verran yhdessä elokuvateatterissa Sydneyssä. Suomessa *Ravenswood* julkaistiin DVD:nä 12. helmikuuta 2009. Suomessa DVD-julkaisua levitti Pan Vision.

## Lähteet

## Aiheesta muualla
* 
* 
*
Beauchamp

**Beauchamp** on ranskalaisperäinen nimi (), mutta on ollut käytössä myös Britanniassa jo 1000-luvulta asti ja äännetään siellä täysin eri tavoin kuin nykyranskassa. Kun ranskan kielen ääntämys on [bo.ʃɑ̃] , brittienglannissa nimi äännetään [biːtʃəm] (siis kuten Beecham) ja amerikanenglannissa toisinaan [boʊ.ˈʃæm] tai [boʊ.tʃæmp].

**Beauchamp** tai **Beauchamps** voi tarkoittaa seuraavia:

## Sukunimenä
* Bianca Beauchamp (s. 1977), kanadalainen malli
* Clem Beauchamp (1898–1992), yhdysvaltalainen näyttelijä ja elokuvaohjaaja
* Fleurette Beauchamp-Huppé (1907–2007), kanadalainen pianisti ja sopraano
* George Beauchamp (1899–1941), yhdysvaltalainen soitinrakentaja ja Rickenbacker-kitarayhtiön perustaja
* James Beauchamp Clark (1950–2001), yhdysvaltalainen poliitikko.
* Jim Beauchamp (1939–2007), yhdysvaltalainen baseballpelaaja
* Kathleen Mansfield Murry (o.s. *Beauchamp*, 1888–1923), brittiläinen kirjailija joka käytti kirjailijanimeä *Katherine Mansfield*
* Michael Beauchamp (s. 1981), australialainen jalkapalloilija
* Pierre Beauchamp (1631–1705), ranskalainen tanssija ja koreografi

## Paikannimenä
* Beauchamp, Ranskan kunta Val-d’Oisen departementissa Île-de-Francen hallintoalueella
* Beauchamps, Ranskan kunta Manchen departementissa Normandiassa
* Beauchamps, Ranskan kunta Sommen departementissa Picardien hallintoalueella
* Beauchamps-sur-Huillard, Ranskan kunta Loiret’n departementissa Centren hallintoalueella.

## Lähteet
Ansaldo

**Ansaldo** oli italialainen yritys, joka perustettiin 1853 nimellä **Gio. Ansaldo & C. SAS**. Yhtiö liitettiin 1993 osaksi Finmeccanicaa.

## Perustaminen
Tunnetut genovalaiset talousvaikuttajat kuten Giovanni Ansaldo, Raffaele Rubattino, Giacomo Filippo Penco ja Carlo Bombrini perustivat yrityksen 1853 Genovassa nimellä Gio. Ansaldo & C. SAS. 1800-luvun loppuun yhtiö keskittyi rautateiden korjaus- ja uudisrakentamiseen kasvaen 10&nbsp;000 työntekijän yritykseksi, jolla oli seitsemän tehdasta. Vuonna 1904 se aloitti laajentumisen laivanrakennukseen ja metallityöstöön. Ferdinando Maria Perrone osti yrityksen poikiensa Marion ja Pion kanssa. Seuraavien parinkymmenen vuoden aikana Perrone pyrki tekemään yrityksestä itsenäisen sekä asevalmistajana että metallikonepajana. Liikevaihto oli vuonna 1914 30 miljoonaa liiraa ja vuonna 1918 jo 500 miljoonaa liiraa.
Dimetyylitinadikloridi

**Dimetyylitinadikloridi** (C2H6SnCl2) on tinan organometalliyhdisteisiin kuuluva orgaaninen yhdiste. Yhdistettä voidaan käyttää polymeeriteollisuudessa muovien stabiloijana ja elektroniikkateollisuudessa tinadioksidiohutkalvojen muodostamiseen.

## Ominaisuudet
Huoneenlämpötilassa dimetyylitinadikloridi on valkoista kiteistä ainetta. Kiinteässä olomuodossa yhdisteen rakenne on polymeerimäinen ja koostuu tinan ja klooriatomien muodostamasta tasomaisesta polymeeristä, johon nähden metyyliryhmät osoittavat tason ylä- ja alapuolelle. Dimetyylitina liukenee veteen ja voi dissoisioitua ioneiksi. Yhdiste myös liukenee useisiin orgaanisiin liuottimiin. Dimetyylitinadikloridi muodostaa komplekseja muun muassa pyridiinin, trietyyliamiinin, dimetyyliformamidin, dimetyylisulfoksidin ja kruunueettereiden kanssa.

## Valmistus ja käyttö
Dimetyylitinadikloridia voidaan valmistaa tetrametyylitinan ja tina(IV)kloridin välisellä niin kutsutulla Kocheshkov-reaktiolla. Nykyään käytetympi tapa on kuitenkin metallisen tinan ja kloorimetaanin välinen reaktio ja katalyyttinä reaktiossa toimii metalli kuten kupari tai sinkki tai kvaternäärinen ammoniumsuola tai kvaternäärinen fosfoniumsuola.

Dimetyylitinadikloridia voidaan käyttää parantamaan PVC-muovin lämpötilankestoa ja siitä myös valmistetaan tähän tarkoitukseen käytettäviä yhdisteitä kuten dimetyylitinabis(iso-oktyylitioglykollaatti)a ja dimetyylitinabis(2-merkaptoetyylioleaatti)a. Yhdistettä voidaan käyttää myös lähtöaineena valmistettaessa tinadioksidikalvoja kemiallisella kaasufaasipinnoituksella.

## Lähteet
Maija Hurri

**Maija Hurri** on suomalainen kirjailija ja toimittaja. Hän on ollut KD-viikkolehden eduskuntatoimittaja 1999-2007. Maija Hurri on ollut Kristityt Yhdessä ry:n Aalloilla-lehden päätoimittaja vuosina 2008-2015. Hurri on toimittanut myös radio-ohjelmia Radio Dein kanavalle 1999-2023.ja toimittaa edelleen . Hurri on istunut Vantaan kaupunginvaltuustossa kristillisdemokraattien edustajana vuosina 1997-2017 ja noiden vuosien kuluessa kaikkiaan 9 vuotta Vantaan kaupunginhallituksessa. Hän on toiminut Kristillisten kustantajien yhdistyksen sihteerinä.

## Teoksia
* Ensi vuonna Jerusalemissa! (1992), Aika Oy
* Kaakkoismonsuuni: Kambodžan pakolaisten kohtaloita (1991), Aika Oy
* Toimi Kankaanniemi, periaatteen mies (1993), Aika Oy
* Mannisentie (yhdessä Veikko Mannisen kanssa, 1995,) Aika Oy
* Ulla Järvilehto: elämän puolesta (1995), Aika Oy
* Lapsuus kadulla: raportti Pietarin katulapsista (1998), Karas Sana
* Ritustellen (2000), Aika Oy
* Arkkipiispa Leo : kutsumus ja tahto (2003), WSOY

## Lähteet
RN Aquilone (1927)

**RN Aquilone** () oli Italian kuninkaallisen laivaston Turbine-luokan hävittäjä toisessa maailmansodassa.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 18. toukokuuta 1925. Alus laskettiin vesille 3. elokuuta 1927 ja liitettiin laivastoon vielä saman vuoden lopulla 3. joulukuuta.

## Palvelus
Alus upposi osuttuaan miinaan 17. syyskuuta 1940.

## Lähteet
*
*

### Viitteet
RN Turbine (1927)

**RN Turbine** () oli Italian kuninkaallisen laivaston Turbine-luokan hävittäjä toisessa maailmansodassa.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 24. maaliskuuta 1925. Alus laskettiin vesille 21. huhtikuuta 1927 ja liitettiin laivastoon vielä samana vuonna 27. elokuuta.

## Palvelus
Syyskuussa 1943 Saksa valtasi aluksen liittäen sen laivastoonsa nimellä *TA14*.

## Lähteet
*
*

### Viitteet
RN Borea (1927)

**RN Borea** () oli Italian kuninkaallisen laivaston Turbine-luokan hävittäjä toisessa maailmansodassa.

## Valmistus

Alus tilattiin Genovasta Ansaldolta, missä köli laskettiin 29. huhtikuuta 1925. Alus laskettiin vesille 28. tammikuuta 1927 ja liitettiin laivastoon vielä samana vuonna 14. marraskuuta.

## Palvelus
Alus upotettiin 17. syyskuuta 1940.

## Lähteet

*
*

### Viitteet
YES-verkosto

**YES-verkosto** on yrittäjyyskasvatuksen asiantuntijaverkosto, joka tukee ja valmentaa opettajia ja toimii alueellisen yrittäjyyskasvastustyön rakentajana ja yhteistyön kehittäjänä. YESin tavoitteena on luoda yrittäjämäistä toimintakulttuuria, jossa koulutus ja elinkeinoelämä käyvät aktiivista vuoropuhelua ja kouluista valmistuu aktiivisia ja yritteliäitä nuoria, jotka pärjäävät työelämässä. 

YES-palveluja ovat opettajien valmennukset, yrittäjyyskasvatuksen kehittäminen ja koulu-yritysyhteistyö.

## Alueelliset YESit

* YES Etelä-Pohjanmaa
* YES Etelä Savo
*YES Imatra
*YES Kainuu
*YES Kanta-Häme
* YES Keski-Suomi
*YES Keski-Uusimaa
*YES Kokkola
* YES Kotka-Hamina
* YES Kouvola
*YES Lappi
* YES Pohjois-Pohjanmaa
* YES Satakunta
* YES Varsinais-Suomi

## YES-palvelut

#### YES-valmennukset
YES-verkosto tarjoaa opetushenkilöstölle YES-valmennuksia, jotka antavat valmiuksia yrittäjyyskasvatuksen kehittämiseen ja toteuttamiseen omassa työssä. Valmennusten avulla opetussuunnitelmien tavoitteet toteutuvat ja tulevat osaksi opetusta.

#### Yrittäjyyskasvatuksen kehittäminen
YES-verkosto tekee strategia- ja opetussuunnitelmatyötä alueellisesti, maakunnallisesti ja valtakunnallisesti. YES on muun muassa osallistunut maakunnallisten yrittäjyyskasvatuksen strategioiden tekemiseen sekä Suomen opetus- ja kulttuuriministeriön Koulutuksen yrittäjyyslinjausten (2017) laatimiseen. 

#### Koulu-yritysyhteistyö
Koulun ja työelämän yhteistyöllä nuoret tutustuvat lähialueen elinkeinoelämään. YES-verkosto antaa tukea koulu-yritysyhteistyöhön niin opettajalle kuin yrittäjällekin. YES:in malleja ja työkaluja koulu-yritysyhteistyöhön ovat YES Ope-Yrittäjätreffit, YES Café, YES Kummit ja YES Mentor.

YES Kummit ovat verkosto, joka koostuu yrittäjistä ja liike-elämän toimijoista. Verkoston avulla edistetään koulu-työelämäyhteistyötä ja kehitetään koulujen yrittäjyyskasvatustyötä. YES-kummiportaalissa yeskummit.fi opettajat voivat hakea tarkoitukseensa sopivaa YES Kummia. Palvelussa kuka tahansa elinkeinoelämän edustaja tai yrittäjä voi rekisteröityä YES Kummiksi. YES Kummit ovat sitoutuneita toimimaan verkostossa omien aikataulujensa puitteissa.

## Valtakunnallinen YES ry

YES-alueverkostoa koordinoi Valtakunnallinen YES ry. Vuonna 2010 perustetun YES ry:n tavoitteena on luoda YES-verkostosta vakiintunut, valtakunnallisesti kattava toimintamalli. Valtakunnallisen YES ry:n jäseniä ovat Suomen Yrittäjät, Talous ja nuoret TAT, Nuori Yrittäjyys, Elinkeinoelämän Keskusliitto, OAJ, 4H-järjestö sekä MTK. YES ry:n toiminnanjohtaja on Sanna Lehtonen vuodesta 2014 lähtien.

## YES-verkoston rahoitus

YES-verkosto toimii yhteistyökumppanien tuella. Alueellisina yhteistyökumppaneina ovat seudulliset kehittämisyhtiöt ja muut alueelliset yhteistyökumppanit kuten yrittäjäjärjestöt sekä ELY-keskukset. 

## Aiheesta muualla
* YES-verkoston nettisivut
* YES-kummiportaali yeskummit.fi
*https://minedu.fi/yrittajyyslinjaukset 
* Nuori Yrittäjyys ry:n nettisivut
*The Entrepreneurial School: YES Network (englanniksi)
Kuvaohjelma (täsmennyssivu)

**Kuvaohjelma** voi tarkoittaa:

*Televisio-ohjelmia, elokuvia ja digitaalisia pelejä
*Kuvataiteessa ja taidehistoriassa tietyn teeman ympärille rakennettuja kuva-aiheita
Luterilainen seurakunta Tukholmassa ja Uumajan alueella

**Luterilainen seurakunta Tukholmassa ja Uumajan alueella** (ruotsiksi: **Lutherska församlingen i Stockholm och Umeåområdet**) on luterilainen yhdyskunta Ruotsissa. Kirkko koostuu kahdesta itsenäisesta seurakunnasta Tukholmassa ja Uumajan alueella. Kirkko perustettiin vuonna 1988. Kirkko painottaa, että Raamattu on Jumalan erehtymätön sana, ja että vuonna 1580 koottuun *Yksimielisyyden kirjaan* kootut luterilaiset tunnustuskirjat opettavat Raamattua oikein. Kirkkokunta julkaisee vuodesta 1988 lehteä *Lutherskt församlingsblad*.

Seurakuntien tausta on Bibeltrogna Vänner -järjestössä 1980-luvulla käydyssä kirkollisessa keskustelussa. 1970-luvulla monet järjestön jäsenet olivat eronneet Ruotsin kirkosta ja liittyneet Luterilaiseen tunnustuskirkkoon. 1980-luvun keskusteluissa olivat erityisen aktiivisia saarnaajat Ingemar Andersson Tukholmasta ja Henning Lindmark Uumajasta. He kannattivat uusien seurakuntien perustamista, mutta yhteisymmärrystä liikkeessä ei asiasta löytynyt. Lisäksi nousi esille ristiriita Jumalan valinnasta. Liikkeen enemmistö kannatti Roseniuksen opetusta, jonka mukaan koko maailma on valittu Kristuksessa, kun taas mainitut saarnaajat korostivat Tunnustuskirjojen artiklaa, jonka mukaan valinta koski vain Jumalan lapsia. Bibeltrogna Vänner:in johto oli avoin mahdollisuudelle uusien seurakuntien perustamisesta, mutta opillisten erojen vuoksi mainitut saarnaajat erkanivat siitä perustaen vuonna 1988 omat seurakuntansa. Pian nämä seurakunnat solmivat kirkollisen yhteyden Evankelis-luterilaisen tunnustuskirkon kanssa, mutta tämä yhteys katkesi, kun jälkimmäinen alkoi toimia yhteistyössä Missionsprovinsenin kanssa. Vuonna 2023 seurakunnat solmivat kirkollisen yhteyden Luterilaisen tunnustuskirkon kanssa.

Seurakuntia palvelee yhteensä kaksi pastoria, Ingemar Andersson ja Lars Borgström. Aiemmin pastoreita oli neljä, mutta Henning Lindmark ja Tore Karlsson ovat jo kuolleet.
## Lähteet

## Ulkoinen linkki
*Kirkon kotisivut
RN Euro (1927)

**RN Euro** () oli Italian kuninkaallisen laivaston Turbine-luokan hävittäjä toisessa maailmansodassa.

## Valmistus

Alus tilattiin Riva Trigososta Cantieri del Tirrenolta, missä köli laskettiin 24. tammikuuta 1925. Alus laskettiin vesille 7. heinäkuuta 1927 ja liitettiin laivastoon vielä saman vuoden lopulla 22. joulukuuta.

## Palvelus
Alus upotettiin 1. lokakuuta 1943.

## Lähteet
*
*

### Viitteet
Lehtisaari (Tuomiojärvi, Jyväskylä)

**Lehtisaari** on Jyväskylän Tuomiojärven suurin saari. Siellä sijaitsee Jyväskylän evankelis-luterilaisen seurakunnan ylläpitämä kesäkoti, jossa voi viettää päivää esim. pelaillen, saunoen tai uiden. Saaren 1930-luvun alkupuolelta ollut päärakennus paloi 15.6.2016. Lehtisaareen lähtee yleensä kyyditys rannasta tasatunnein kesäisin, mutta kesän 2024 saari on suljettu rakennustöiden takia. Kesällä 2025 se avataan jälleen.

## Lähteet
Jindřich Roudný

**Jindřich Roudný** (14. helmikuuta 1924 Fukov – 10. toukokuuta 2015) oli urheilu-urallaan Tšekkoslovakiaa edustanut estejuoksija ja Euroopan mestari.

Roudný voitti 3&nbsp;000 metrin estejuoksun Euroopan mestaruuden Brysselissä 1950. Helsingin kesäolympialaisissa 1952 hän sijoittui alkuerässään viidenneksi ja karsiutui 0,4 sekunnin erolla loppukilpailusta.

Roudný kuoli 91-vuotiaana 10. toukokuuta 2015.

## Lähteet
* Jindřich Roudný Bio, Stats and Results  Olympics at Sports-Reference.com 

### Viitteet
Tatiana Maslany

**Tatiana Maslany** (s. 22. syyskuuta 1985 Regina, Saskatchewan, Kanada) on kanadalainen näyttelijä. Hän on näytellyt muun muassa televisiosarjassa *[[Orphan Black]]*.

Maslany on näytellyt lisäksi muun muassa televisiosarjoissa *[[Sydänmailla (kanadalainen televisiosarja)|Sydänmailla]]* (2008-2010) ja *[[Being Erica]]* (2009–2011) sekä elokuvissa *[[Diary of the Dead]]* (2007) ja *[[Eastern Promises]]* (2007).

Maslany sai 2009 ensimmäisen Gemini-palkintonsa vierailevana näyttelijänä draamasarjassa *[[Tarkka-ampujat (televisiosarja)|Tarkka-ampujat]]*. Eniten palkintoja hän on saanut roolista *Orphan Black* -televisiosarjassa. Vuonna 2016 hänet palkittiin parhaan naispääosan Emmyllä.

## Nuoruus
Maslany syntyi Reginassa Saskatchewann provinssissa. Hänen isänsä oli puuseppä ja äitinsä kääntäjä. Hänellä on kaksi veljeä, Daniel ja Michael.

Maslanyn äiti opetti hänelle saksaa ennen englantia, joten hän puhuu sitä sujuvasti. Hän aloitti tanssimisen nelivuotiaana ja teatteriharrastuksen yhdeksänvuotiaana. Kouluaikana hän työskenteli näyttelijänä ja pääsi matkustelemaan eri puolelle Kanadaa. Maslany muutti 20-vuotiaana Torontoon.

## Yksityiselämä
Maslany on seurustellut walesilaisen näyttelijän Tom Cullenin kanssa vuodesta 2011 lähtien. He tapasivat *[[Maailma vailla loppua (minisarja)|Maailma vailla loppua]]* -minisarjan kuvauksissa.

## Filmografia
### Elokuvat

### Televisio

### Näytelmät

## Lähteet

## Aiheesta muualla

*
*
Urho Harjula

**Urho Arvid Harjula** (24. huhtikuuta 1941 – 6. kesäkuuta 2015 Loppi) oli suomalainen nyrkkeilijä. Hän edusti 1960-luvulla Helsingin Jyryä ja voitti Suomen mestaruuden 81-kiloisten sarjassa vuosina 1965 ja 1967.

Harjula hukkui ollessaan uimassa kesäkuussa 2015.

## Lähteet
Ladattava sisältö

**Ladattava sisältö** (puhekielessä *delsu*, , *DLC*) tarkoittaa videopeleihin julkaistua uutta sisältöä, joka on ostettavissa ja ladattavissa verkon kautta.

Ladattavan sisällön edeltäjänä voidaan pitää videopeleille julkaistuja lisälevyjä tai lisäosia, joita myytiin fyysisellä medialla. Nämä saattoivat vaatia alkuperäisen pelin toimiakseen tai olivat itsenäisiä pelejä.

Nykyisin ylimääräistä ladattavaa sisältöä julkaistaan usein jo pelin julkaisun yhteydessä. Jotkut julkaisijat tarjoavat myös *season pass* -paketin (”kausikortti”), jolla saa etukäteen maksamalla ladattua kaiken tietyn ajan kuluessa pelin julkaisusta julkaistavan sisällön.

## Lähteet
Nanyang

**Nanyang** (, pinyin: Nányáng Shì) on prefektuuritason kaupunki Kiinan Henanin maakunnan lounaisosassa. Kaupunki sijaitsee linnuntietä noin 220 kilometriä maakunnan pääkaupunki Zhengzhousta lounaaseen. Nanyangin prefektuurin pinta-ala on 26&nbsp;591 neliökilometriä ja väkiluku 10,2 miljoonaa (2010). Vuoden 2010 väestönlaskennassa se oli  Kiinan 11. väkirikkain kaupunki, kun tarkasteltiin vähintään prefektuuritason hallinnollisia kaupunkialueita. 

Nanyangin urbaani kaupunkialue kattaa 1&nbsp;887 neliökilometriä.
Puolisen kilometriä leveäksi tekojärveksi padottu joki halkaisee kaupunkialueen lounaasta koilliseen ulottuvana vesikaistaleena. 

Nähtävyyksiä:
* Dushan-vuori tai Yksinäinen vuori, joka tunnetaan esimerkiksi värisävyltään yksilöllisten jadekivien tuotannosta. 
* Muinainen Nanyangin hallitusrakennus
* Wolong Gang, kolmen kuningaskunnan kanslerin kunniaksi säilytetty, Ming, Qing ja Yuan-dynastioiden tienoilla rakennettu historiallinen rakennuskokonaisuus.
* Jingziguan, Qing-dynastian aikana kukoistanut, vanhan kiinalaisen arkkitehtuurin esimerkki  usein kapeine, kävellen tutustumiseen sopivine katuineen.  

Prefektuuri rajoittuu etelässä kolmeen Hubein maakunnan prefektuuriin ja lännessä yhteen Shaanxin maakunnan prefektuuriin. Pohjoisessa ja idässä sen naapurina on viisi muuta Henanin maakunnan prefektuuria.

## Lähteet

## Aiheesta muualla
Toivo Oikarinen

**Toivo Erkki ”Topi” Oikarinen** (16. huhtikuuta 1924 Sonkajärvi – 4. toukokuuta 2003) oli suomalainen maastohiihtäjä.

Sonkajärven Pahkaa edustanut Oikarinen kilpaili 18 kilometrin matkalla Oslon talviolympialaisissa 1952 sijoittuen kymmenenneksi. SM-kilpailuissa Oikarinen voitti Pahkan joukkueessa viestihiihdon kultaa vuosina 1950 ja 1952 sekä saavutti 15 kilometrillä hopeaa hävittyään Heikki Hasulle kaksi sekuntia vuonna 1951. Pahkan menestyksekkääseen viestijoukkueeseen kuului myös hänen veljensä Kauko Oikarinen.

Oikarinen oli ammatiltaan poliisikonstaapeli.

## Lähteet
Tiina Vierto

**Tiina Järvilehto** (o.s. **Vierto**, s. 22. maaliskuuta 1970) on Miss Suomi 1990. Sanavalmista ja pirteää Viertoa veikattiin voittajaksi jo lehtien palstoilla ennen lopputuloksen ilmoittamista.

Aikaisemmin vuonna 1990 Vierto oli jo valittu Miss Tennikseksi ja Suomen mallikuningattareksi. Miss Suomi 1990 perintöprinsessoiksi valittiin Anu Yli-Mäenpää ja Nina Björkfelt. Vierto ei sijoittunut Miss Universum -kisoissa, mutta Miss Globe International -kisoista Turkissa tuli pronssia. Nina Björkfeltin viedessä Miss Skandinavia -tittelin, Vierto sijoittui toiseksi häviten Björkfeltille vain yhdellä pisteellä.

Vierto kirjoitti ylioppilaaksi missivuonnaan 1990 ja vuonna 1997 hän oli valmis kauppatieteiden maisteri. Vierto tuli myös tunnetuksi TV:ssä *[[Onnenpyörä]]*-ohjelman tyttönä.

Vuonna 1996 Vierto avioitui Jouni Järvilehdon kanssa ja heillä on kolme lasta.

## Lähteet
Marjamäki

**Marjamäki** on suomalainen sukunimi, joka on muun muassa seuraavilla henkilöillä:

* Lauri Marjamäki (s. 1977), suomalainen jääkiekkovalmentaja
* Masi Marjamäki (s. 1985), suomalainen jääkiekkoilija
* Pekka Marjamäki (1947–2012), suomalainen jääkiekkoilija
* Raisa Marjamäki (s. 1987), suomalainen runoilija
* Sari Marjamäki (o.s. Fisk) (s. 1971), suomalainen jääkiekkoilija
* Toni Marjamäki (s. 1992), suomalainen pesäpalloilija
* Tuomas Marjamäki (s. 1978), suomalainen toimittaja ja tietokirjailija
Étienne-Jules Marey

**Étienne-Jules Marey** [maʁɛ] (5. maaliskuuta 1830 Beaune, Côte-d’Or – 21. toukokuuta 1904 Pariisi) oli ranskalainen fysiologi, tutkija ja valokuvaaja. Hänen keksintönsä edistivät kardiologian, lääketieteellisten instrumenttien, ilmailun, tieteellisen valokuvauksen ja elokuvauksen kehittymistä.

Mareyn kehittämä elokuvakamera kuvasi elimistön tapahtumia 60 kuvan sekuntinopeudella. Näitä elokuviaan hän esitti Ranskan tiedeakatemialle vuonna 1888, mitä pidetään elokuvan yhtenä alkuhetkenä.

## Lähteet

## Aiheesta muualla
Ingeborg Rapoport

**Ingeborg Rapoport** o.s. **Syllm** (2. syyskuuta 1912 Kribi, Saksan Kamerun – 23. maaliskuuta 2017 Berliini) oli saksalainen lääkäri ja professori. Hänen erikoisalaansa oli neonatologia eli keskosten ja vastasyntyneiden hoito.

Syllm joutui pakenemaan Saksasta Yhdysvaltoihin vuonna 1938, koska hänen äitinsä oli juutalainen ja hän jäi tällöin ilman tohtorin tutkintoa. Yhdysvalloissa hän pääsi sisälle naisille tarkoitettuun lääketieteelliseen tiedekuntaan Philadephiassa ja eteni lääkärin urallaan. Hän meni myös naimisiin Venäjän imperiumissa Ukrainassa syntyneen itävallanjuutalaisen kommunistin, kuuluisan fyysikon ja biokemistin Samuel Mitja Rapoportin kanssa. Pariskunta palasi nyt miehen jouduttua mccarthyismin vaaran takia Saksan demokraattiseen tasavaltaan, ja Ingeborg perusti vuonna 1952 Saksan ensimmäisen neonatologian osaston Charité-sairaalaan Berliiniin, jossa hän työskenteli professorina vuoteen 1973 asti, jolloin hän jäi eläkkeelle.

Ingeborg Syllm teki väitöskirjansa Hampurin yliopistossa jo vuonna 1938, mutta häneltä evättiin tohtoriksi väittelyn suullinen osuus, koska hänen äitinsä oli juutalainen ja vaikka hänet oli isänsä mukaisesti kasvatettu protestantiksi, hänet kirjattiin ensimmäisen polven ristiveriseksi. Hän suoritti saksalaisen tohtorin tutkintonsa loppuun Hampurin yliopistossa 102-vuotiaana. Väitöskirja koski kurkkumätää. Vaikka Ingeborg Rapoport ei voinut käyttää tietokonetta eikä hänen näkönsä riittänyt kunnolla lukemiseen, hän oli väitöstilaisuudessa arvostelijoiden mukaan aiheensa nykyvaiheestakin perillä riittävästi. Hän omisti tutkintonsa natsien vainojen uhreille.

## Lähteet
Linyi

**Linyi** (, pinyin: Línyí Shì) on prefektuuritason kaupunki Kiinan Shandongin maakunnan eteläosassa. Kaupunki sijaitsee linnuntietä noin 210 kilometriä maakunnan pääkaupunki Jinanista eteläkaakkoon ja noin 80 kilometriä Keltaisenmeren rannalta länteen. Linyin prefektuurin pinta-ala on 17&nbsp;186 neliökilometriä ja väkiluku 10,04 miljoonaa (2010). Vuoden 2010 väestönlaskennassa se oli  Kiinan 13. väkirikkain kaupunki, kun tarkasteltiin vähintään prefektuuritason hallinnollisia kaupunkialueita. 

Prefektuurin nähtävyyksiin kuuluu historiallisten ja kulttuurinähtävyyksien lisäksi esimerkiksi Mengshanin kansallispuisto. 

Paikallishallinnollisesti prefektuuri jakautuu kolmeen kaupunkipiiriin (Lanshan, Luozhuang, Hedong) ja yhdeksään näitä ympäröivään piirikuntaan. 

Prefektuuri rajoittuu idässä Rizhaon ja Lianyungangin prefektuuritason rannikkokaupunkeihin, etelässä Xuzhoun, lännessä Zaozhuangin ja Jiningin sekä pohjoisessa Tai’anin, Zibon ja Weifangin prefektuuritason kaupunkeihin.

## Ilmasto
Linyissä on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 14&nbsp;°C ja keskimääräinen sademäärä 850 millimetriä. Heinäkuu on lämpimin kuukausi. Silloin vuorokauden keskilämpötila on noin 27&nbsp;°C. Viilein kuukausi on tammikuu, jolloin keskilämpötila on noin –1&nbsp;°C. Sateisin kuukausi on heinäkuu, jolloin sataa keskimäärin noin 260 millimetriä. Tammikuu puolestaan on kuivin kuukausi. Silloin keskimääräinen sadanta on 11 millimetriä.

## Lähteet

## Aiheesta muualla

*China Postal Code Shandong Province (prefektuuri ja piirikuntataso)  (youbianku.com)
Sauro-luokka (hävittäjä)

**Sauro-luokka** oli Italian kuninkaallisen laivaston neljän 1922-1927 valmistetun hävittäjän muodostama alusluokka.

## Alukset

## Lähteet

*
*

### Viitteet
Lehtisaari (täsmennyssivu)

**Lehtisaari** -nimisiä saaria ovat:

*Lehtisaari (), Suomenlahden saari ja osa-alue Helsingissä
*Lehtisaari, Päijänteen saari Jyväskylässä, entisen Säynätsalon kunnan alueella
*Lehtisaari Tuomiojärven saari Jyväskylässä
*Lehtisaari, Päijänteen saari Padasjoella
*Lehtisaari (ruots. *Lindö*), Lohjanjärven saari Lohjalla
*Lehtisaari, Pyhäjärven saari Tampereen Pyynikillä

## Katso myös
* Lehtisaaret, saariryhmä Espoon Suvisaaristossa
* Lehtisaaret, saariryhmä Päijänteellä Sysmässä
Weifang

**Weifang** (, pinyin: Wéifāng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 190 kilometriä maakunnan pääkaupunki Jinanista itään. Weifangin prefektuurin pinta-ala on 15&nbsp;829 neliökilometriä ja väkiluku 9,4 miljoonaa (2020). 

Prefektuuri tunnetaan esimerkiksi tekstiiliteollisuudestaan ja käsityöteollisuuden tuotteista. Marco Polon kerrotaan Kiinan matkallaan käyneen kaupungissa ja tutustuneensa siellä ilmeisesti paperista tehtyihin leijoihin. Osin tämän johdosta, kaupungissa on vuodesta 1984 lähtien järjestetty vuosittain kansainvälinen leijafestivaali ja kaupungissa on leijamuseo. Turistinähtävyyksiin kuuluvat myös 29 huippuinen Yivuori, monien taolaisten ja buddhalaisten  pyhäkköjen Yunmenvuori, useiden luonnonlähteiden Vanha lohikäärmejärvi ja Shihu-puutarha.  

Prefektuuri rajoittuu idässä ja etelässä Yantain, Qingdaon ja Rizhaon prefektuuritason rannikkokaupunkeihin, lounaassa Linyin, lännessä Zibon ja luoteessa Dongyingin prefektuuritason kaupunkeihin. Pohjoisessa prefektuuria rajaa Bohainmeri.

## Ilmasto
Weifangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 13&nbsp;°C ja keskimääräinen sademäärä 640 millimetriä. Heinäkuu on lämpimin kuukausi. Silloin vuorokauden keskilämpötila on noin 27&nbsp;°C. Viilein kuukausi on tammikuu, jolloin keskilämpötila on noin –3&nbsp;°C. Sateisin kuukausi on heinäkuu, jolloin sataa keskimäärin noin 190 millimetriä. Tammikuu puolestaan on kuivin kuukausi. Silloin keskimääräinen sadanta on 8 millimetriä.

## Lähteet

## Aiheesta muualla
Rizhao

**Rizhao** (, pinyin:Rìzhào Shì) on prefektuuritason satamakaupunki Kiinan Shandongin maakunnassa. Kaupunki sijaitsee linnuntietä noin 260 kilometriä maakunnan pääkaupunki Jinanista kaakkoon. Prefektuurin pinta-ala on 5&nbsp;310 neliökilometriä ja väkiluku 2,80 miljoonaa (2010). 
 
Kaupungissa sijaitseva Rizhaon satama lukeutuu maailman 20 suurimman rahtisataman joukkoon. 

Paikallishallinnollisesti prefektuuri jakautuu neljään piirikuntatason osaan: Donggangin ja Lanshanin piiriin sekä Jun ja Wulianin piirikuntaan. Joskus myös Rizhaon kehittämisvyöhyke ja Shanhaitianin turistikeskuksen alueet ryhmitellään omiksi hallinnollisiksi alueikseen. 

Prefektuuri rajoittuu lännessä Linyin, pohjoisessa Weifangin ja koillisessa Qingdaon prefektuuritason kaupunkiin.


Rizhao sea port.jpg|Rizhaon satamaa.
Guang Ming Temple in Wulian Moutain 2011-08.JPG|Guangming-temppeli Wulianvuorella.
Wanping kou beach.jpg|Rizhaon tunnetuin uimaranta, Wanpingkou.


## Lähteet

## Aiheesta muualla

*China Postal Code Shandong Province (prefektuuri ja piirikuntataso)  (youbianku.com)
Lasse Nevanlinna

**Lasse Otto Wilhelm Nevanlinna** (11. huhtikuuta 1924 Helsinki – 17. joulukuuta 2012 Kauniainen) oli suomalainen professori, diplomi-insinööri ja Imatran Voima Oy:n kehitysjohtaja.

Nevanlinna kävi Helsingin Normaalilyseota ja palveli jatkosodan aikana 1941–1943 suomalaisessa SS-vapaaehtoispataljoonassa.

Nevanlinna oli 40 vuoden ajan Imatran Voima Oy:n palveluksessa. Hän oli aluksi 400 kV sähkönsiirtoverkon suunnittelutehtävissä ja sen jälkeen hän oli yhtiön tutkimusosaston johtajana ja kehitysjohtajana vuosina 1960–1989. Nevanlinna oli 1960-luvulla mukana Imatran Voiman ja *Canadian General Electric Co*:n ydinvoimalaitoksen soveltuvuustutkimuksessa. Nevanlinnan johdolla tehtiin selvitys talouskasvun ja energiantarpeen välisestä riippuvuudesta ja samassa yhteydessä luotiin pohja myös Etelä-Suomen rengasmaisen sähkönsiirtuverkon rakentamiselle. Myöhemmin Nevanlinna oli käynnistämässä Suomen ja Ruotsin suurjännitteisten 400 kV siirtoverkkojen yhdistämistä. Nevanlinna kiinnostui 1980-luvulla energiatehokkuudesta ja perusti energiatehokkaita ratkaisuja kehittäneen kehitysyhtiön. Hän toi esille myös fossiilisten polttoaineiden käytön ja ilmaston lämpenemisen välisen yhteyden. 

## Teoksia
* *Energy Conservation (Report on Energy Conservation 1985 to 2020) : executive summary* ; prepared by the Conservation Commission of WEC by Lasse Nevanlinna and Fjalar Kommonen. World Energy Conference, Helsinki 1977
* *Kasvihuoneilmiö, ilmastonmuutos ja Suomi* ; kirj. Matti Janhunen ja Lasse Nevanlinna. Teknillisten tieteiden akatemia, Helsinki 1990

## Lähteet
Selviytymistaidot

**Selviytymistaidot** ovat taitoja selviytyä erilaisissa olosuhteissa, kuten selviytyä luonnossa ilman perustarpeita tai tehdä tuli ilman tulentekovälineitä. Selviytymistaitoja ovat myös lääkintä- ja ensiaputaidot erilaisissa onnetomuuksissa, sekä suunnistaminen, suojan rakentaminen ja veden ja ruoan hankkiminen hätätilanteissa. Tarpeisiin on sovellettu selviytymistaitoja, kuten tuliporaa ja likaveden suodattaminen kasveilla ja hiekalla. Eri maiden armeijat ja erityisesti erikoisjoukot käyttävät eri selviytymismenetelmiä ja -taitoja luonnossa selviytymiseen. Myös partiossa harjoitellaan jonkin verran selviytymistaitoja.

## Katso myös
* Survivalismi

## Lähteet

## Aiheesta muualla
Heze

**Heze** (, pinyin: Hézé Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 215 kilometriä maakunnan pääkaupunki Jinanista lounaaseen. Hezen prefektuurin pinta-ala on 12&nbsp;238 neliökilometriä ja väkiluku 8,287 miljoonaa (2010). 

Prefektuuri rajoittuu idässä  Jiningin ja Xuzhoun, etelässä Suzhoun ja Shangqiun, lännessä Kaifengin ja Xinxiangin sekä pohjoisessa Puyangin prefektuuritason kaupunkiin.

Hezeä on kutsuttu pionien kotikaupungiksi. Prefektuurin lukuisiin nähtävyyksiin kuuluu esimerkiksi 12 hehtaaria laaja Caozhoun pionipuutarha, jossa on noin 800 erilaista pionilajia tai -lajiketta.  

## Hallinnollinen jako

Piirikuntatasolla piirikunta jakautuu kahteen kaupunkipiiriin ja seitsemään piirikuntaan (numerointi kuten kuvassa):
* 1. Mudan (kaupunkipiiri)
* 8. Dingtao (kaupunkipiiri)
* 2. Caon piirikunta *tai* Caoxian
* 3. Shanin piirikunta *tai* Shanxian
* 4. Chengwu
* 5. Juye
* 6. Yuncheng
* 7. Juancheng
* 9. Dongming

## Galleria

Paeonia Da Fu Gui.jpg|*Da Fu Gui* -pioni.
Paeonia ostii 'Feng Dan Bai'.jpg|*Feng dan bai* -pioni.
Pfingstrosen-jha (180px).jpg| Coral charm -pioni.
Paeonia lactiflora 'Peppermint Stick'.jpg|Peppermint stick -pioni.


## Lähteet

## Aiheesta muualla

*China Postal Code: Shandong Province (prefektuuri ja piirikuntataso)  (youbianku.com)
Jining

**Jining** (, pinyin: Jǐníng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 145 kilometriä maakunnan pääkaupunki Jinanista etelälounaaseen. Jiningin prefektuurin pinta-ala on 11&nbsp;285 neliökilometriä ja väkiluku 8,082 miljoonaa (2010). 

Seudun nähtävyyksiin kuuluvat muun muassa Unescon maailmanperintökohde eli Qufun kaupungissa sijaitsevat Kungfutsen temppeli ja hautausmaa sekä Kongin perheen kartano; Mengzin (eli Yashengin eli Menciusin) temppeli, Kungfutsen kuuden taidon kaupunki, Shuipo Liangshan ja Weishanjärvi. Tunnettu kiinalainen klassinen romaani Shui hu zhuan (*Vesirajan tai vedenvarren tarinat*, teosta ei ole suomennettu), mainitsee tapahtumissaan Liangshanin piirikunnan. 

Piirikuntatasolla kaupunki jakautuu (numerointi kuten kuvassa)
* 1. Renchengin piiriin,
* 2. Yanzhoun piiriin,
* 3. Qufun kaupunkiin, (mm. Kungfutsen hauta yms)
* 4. Zouchengin kaupunkiin,
* 5. Weishanin piirikuntaan,
* 6. Yutain piirikuntaan,
* 7. Jinxiangin piirikuntaan,
* 8. Jiaxiangin piirikuntaan, 
* 9. Wenshangin piirikuntaan,
* 10. Sishuin piirikuntaan,
* 11. Liangshanin piirikuntaan.

Prefektuuri rajoittuu pohjoisessa Tai’anin, idässä Linyin, kaakossa Zaozhuangin, etelässä Xuzhoun, lännessä Hezen ja luoteessa Puyangin prefektuuritason kaupunkiin.

Qufu south gate.JPG|Qufun kaupungin eteläinen portti.
Qufu - Gulou - P1050365.JPG| Qufun gulou, rumputorni.
Kong Yanjin - looking north - P1060200.JPG| Henkien tie, eräs kävelyreitti Kungfutsen hautausmaalla Qufussa.
Jiaxiang county seat.JPG|Jiaxiangin keskustaa.
Wenshang.jpg| Pagoda Wenshangin piirikunnassa.


## Lähteet

## Aiheesta muualla

*China Postal code Shandong Province (prefektuuri ja piirikuntataso)  (youbianku.com)
Lasten hautausmaa

**Lasten hautausmaa** on suomalainen vuonna 2013 perustettu rockyhtye. Yhtye julkaisi ensimmäisen EP-levynsä *[[Lasten hautausmaa (EP)|Lasten hautausmaa]]* joulukuussa 2014. Single ”Tuulipuut” ilmestyi huhtikuussa 2015. Yhtyeen esikoisalbumi *[[Lasten hautausmaa (albumi)|Lasten hautausmaa]]* ilmestyi 12. kesäkuuta 2015. 

Yhtye on kotoisin Kouvolasta. Sen laulajana toimii Kristiina Vaara ja lauluntekijänä Tuomo Mannonen. Levy-yhtiönä on Svart Records.

Yhtyeen jäsenillä on aiempaa taustaa yhtyeistä Kivesveto Go Go ja A. Takalo & Takavalot. Lasten hautausmaan tyyliä on verrattu yhtyeisiin Kollaa kestää, Mana Mana ja Noitalinna huraa!.

Marraskuussa 2015 Suomen Rock-klubien Liitto myönsi yhtyeelle 2000 euron arvoisen ”Tankki Täyteen” -tunnustuspalkinnon, joka jaetaan livemusiikin edistämisestä.

Yhtyeen nimi tulee Aapeli Kissala ja Antipatia -yhtyeen kappaleesta ”Lasten hautausmaa”.

## Diskografia
### Studioalbumit
* 
* 
* 
* 
* 

### EP:t
* 

### Singlet
* ”Salaa tupakalle” (2016)
* ”Onnellinen hullu” (2017)
* ”Varsovan lapset” (2017)
* ”Sähköisku” (2019)
* ”Kaarlo Sarkia 29” (2019)
* ”Pilvipoutaa” (2021)
* ”Ajokoira” (2021)
* ”Puiset nuket” (2022)

## Lähteet

## Aiheesta muualla
* Bandcamp.
* Discogs.
Saab 98

**Saab 98** on Saabin henkilöautomalli, joka piti julkistaa vuonna 1974. Se oli kooste Saab 95- ja 96 -malleista, jotka sen oli tarkoitus korvata markkinoilla. Projekti kuitenkin hylättiin kannattamattomana.

## Historia

Saab 98 -projekti kulki aluksi nimellä X14 ja se alkoi vain kaksi vuotta Saab 99 -mallin ilmestymisen jälkeen. Vuoden 1974 Saab 99:ssä Saab julkisti combi coupé -korimallin ja sitä oli tarkoitus soveltaa nyt uusiksi. Saab 98:n muotoilu perustui Saab 95:een ja siitä vastasi Björn Envall. Mukana oli myös italialainen Sergio Coggiola, joka oli aiemmin työskennellyt Saab Sonett III:n muotoilun parissa. 

Muutamia prototyyppejä valmistettiin vuosina 1975 ja 1976, mutta lopulta yhtiön suunnitelmat muuttuivat. Saab 95:ää pidettiin jo valmiiksi käytännöllisenä perheautona, joka ajoi pitkälti samaa asiaa kuin Saab 98. Markkinoilla ei katsottu olevan tilaa uudelle mallille 95:n ja 99:n rinnalla. Niinpä koko projektista päätettiin luopua.

Yhtä Saab 98 -autoa säilytetään Saab-museossa Ruotsin Trollhättanissa.

## Lähteet
Kelpo Vohlonen

**Kelpo Hyvä Vohlonen** (myös muodossa **Wohlonen**; 16. lokakuuta 1879 Orimattila – 18. tammikuuta 1965) oli suomalainen painija ja maanmittausinsinööri. Hän lukeutui 1900-luvun alussa Suomen ensimmäisiin huippupainijoihin, saavuttaen urallaan yhden Suomen mestaruuden, yhden SM-hopean sekä kaksi SM-pronssia.

## Elämä
Vohlonen syntyi Orimattilan Kuivannon kylässä viisilapsiseen perheeseen. Hänen sisaruksistaan tunnettuja ovat keksijä Tuomas Vohlonen sekä Oma Eeva Vohlonen, joka oli ensimmäinen agrologin tutkinnon suorittanut suomalainen nainen. Vohlosen perhe joutui pian muuttamaan Ruokolahdelle, josta käsin lapset kävivät keskikoulun Lappeenrannassa ja myöhemmin suorittivat ylioppilastutkintonsa Viipurissa. Kelpo ja Tuomas Vohlonen opiskelivat tämän jälkeen maanmittausinsinööriksi Helsingin Polyteknillisessä opistossa. Kelpo Vohlonen työskenteli valmistuttuaan pitkään maanmittarina Porissa, jossa hän muiden töidensä ohessa suunnitteli muun muassa Tiilimäen urheilukentän. Vohlosen tytär avioitui vuonna 1935 maantieteilijä Auvo Säntin kanssa.

## Painisaavutukset
Painiurallaan Kelpo Vohlonen edusti Helsingin Atleettiklubia sekä myöhemmin Porin Voimailun Ystäviä. Helsingissä hän oli olympiavoittaja Verner Weckmanin valmennettavana ja voitti kreikkalais-roomalaisen painin raskaan sarjan Suomen mestaruuden vuonna 1903, avoimen sarjan SM-pronssia 1902 sekä raskaan sarjan pronssia 1906. Porin vuosinaan Vohlonen saavutti vielä 1910 raskaan keskisarjan SM-hopeaa tulevan olympiamitalistin Alppo Asikaisen jälkeen.

Vuonna 1939 ilmestyi Eino ”M-o-n-i” Soinion teos *Suomalaisia mestaripainijoita – Carl Allénista Väinö Kokkiseen*, jonka kymmenestä artikkelista yksi käsittelee Kelpo Vohlosen uraa.

## Lähteet
RN Cesare Battisti

**RN Cesare Battisti** () oli Italian kuninkaallisen laivaston Sauro-luokan hävittäjä toisessa maailmansodassa.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 9. helmikuuta 1924. Alus laskettiin vesille 11. joulukuuta 1926 ja liitettiin laivastoon 13. huhtikuuta 1927.

## Palvelus
Aluksen miehistö upotti aluksensa 3. huhtikuuta 1941.

## Lähteet
*
*

### Viitteet
Kati Kaareskoski

**Kati Kaareskoski** (s. 11. kesäkuuta 1984) on turkulainen thainyrkkeilijä, joka edustaa Turku Thaiboxing Clubia. Ottelijanurallaan Kaareskoski on saavuttanut amatöörien Suomen, Euroopan ja maailmanmestaruuden painosarjassa -45 kiloa. 18 ottelustaan hän on voittanut 14 ja hävinnyt neljä kertaa. Kaareskosken valmentajana toimii Pasi Luukkanen.

## Saavutuksia
* IFMA MM-kulta, Pietari, Venäjä 2012 (-45 kg)
* IFMA EM-kulta, Antalya, Turkki 2012 (-45 kg)
* SM-kulta 2012 (-45 kg)

## Lähteet

## Aiheesta muualla
* FightSport: Kaareskoski elää MM-unelmaa
Grönvall

**Grönvall**, **Grönwall** on ainakin seuraavien henkilöiden sukunimi:

* Camilla Waltersson Grönvall (s. 1969), ruotsalainen poliitikko ja ministeri
* Erik Grönwall (s. 1987), ruotsalainen laulaja ja lauluntekijä
* Filip Grönvall (1864–1936), suomalainen juristi
* Guido Grönvall (1952–1917), suomalainen sanomalehdentoimittaja
* Janne Grönvall (s. 1973), suomalainen jääkiekkoilija
* John Grönvall (1895–1979), suomalainen entisöijä, koristemaalari, luonnontieteellisen museon preparaattori ja luonnonsuojelija
* Nanne Grönvall, oik. *Marianne Grönvall* (s. 1962), ruotsalainen poplaulaja
* Ragnar Grönvall (1901–1981), suomalainen kenraalimajuri
* Reinhold Grönvall (1851–1916), suomalainen kirkkoherra, lääninrovasti ja kansanedustaja
* Sven Grönvall (1908–1975), suomalainen taidemaalari ja professori.

## Katso myös
* Gronwallin identiteetti
Pasi Luukkanen

**Pasi Luukkanen** (s. 27. huhtikuuta 1981) on suomalainen thainyrkkeilijä ja thainyrkkeilyvalmentaja, joka edustaa Turku Thaiboxing Clubia. Vuonna 2002 alkaneella urallaan hän on saavuttanut useita arvokisamitaleja ja otellut lukuisia kansainvälisiä otteluja. 62 ottelustaan Luukkanen on voittanut 40 ja hävinnyt 22 kertaa.

Luukkasen valmennuksessa ovat olleet muun muassa Kati Kaareskoski ja Jussi Santalahti.

## Saavutuksia
* Suomen mestaruus 2014 (-75 kg)
* IFMA PM-hopea, Porvoo 2009 (-67 kg)
* IFMA EM-pronssi, Liepāja, Latvia 2009 (-67 kg)
* Suomen mestaruus 2009 (-71 kg)
* Suomen mestaruus 2008 (-71 kg)
* IFMA PM-kulta, Kööpenhamina, Tanska 2007 (-67 kg)
* Suomen mestaruus 2006 (-67 kg)

## Lähteet

## Aiheesta muualla
* Suomalainen thainyrkkeilijä kansainväliseen tosi-TV-sarjaan
RN Carlo Mirabello (1915)

**RN Carlo Mirabello** () oli Italian kuninkaallisen laivaston Mirabello-luokan hävittäjä ensimmäisessä ja toisessa maailmansodassa.

## Valmistus

Alus tilattiin Genovasta Ansaldolta, missä köli laskettiin 21. marraskuuta 1914. Alus laskettiin vesille 21. joulukuuta 1915 ja liitettiin laivastoon 24. elokuuta 1916.

## Palvelus
Alus upposi osuttuaan miinaan 21. toukokuuta 1941 Albanian rannikolla Dukatonniemen lähistöllä.

## Lähteet
*
*

### Viitteet
Jussi Santalahti

**Jussi Santalahti** (s. 18. maaliskuuta 1994) on suomalainen thainyrkkeilijä, joka edustaa Turku Thaiboxing Clubia. Santalahti on kolminkertainen Suomen mestari ja 37 ottelustaan hän on voittanut 31 ja hävinnyt 6 kertaa. Häntä valmentaa Pasi Luukkanen, Harri Nieminen ja Jani Lehtola.

Elokuussa 2015 Santalahti saavutti pronssia thainyrkkeilyn MM-kisoissa, Royal World Cupissa, Bangkokissa. Pronssi oli ensimmäinen suomalaismiehen MM-mitali thainyrkkeilyn A-sarjassa kahdeksaan vuoteen. 

## Saavutuksia
* Royal World Cup -pronssi 2015 (-81 kg)
* Suomen mestaruus 2015 (-91 kg)
* Suomen mestaruus 2012 (-81 kg)
* Nuorten Suomen mestaruus (-75 kg)

## Lähteet

## Aiheesta muualla
* FightSport: Lohja Fight Night: tuloksia ja tunnelmia
* http://www.aamuset.fi/naista-puhutaan/urheilu/jussi-santalahti-thainyrkkeili-pronssille-bangkokissa
RN Carlo Alberto Racchia (1916)

**RN Carlo Alberto Racchia** () oli Italian kuninkaallisen laivaston Mirabello-luokan hävittäjä ensimmäisessä maailmansodassa.

## Valmistus

Alus tilattiin Genovasta Ansaldolta, missä köli laskettiin 10. joulukuuta 1914. Alus laskettiin vesille 2. kesäkuuta 1916 ja liitettiin laivastoon vielä saman vuoden lopulla 21. joulukuuta.

## Palvelus
Alus upposi osuttuaan miinaan 21. kesäkuuta 1921 Mustallamerellä.

## Lähteet
*
*

### Viitteet